钦定古今图书集成/明伦汇编/氏族典/第435卷 > 《廖用贤尚友录》 > 左光斗
## 钦定古今图书集成/明伦汇编/氏族典/第435卷 > 《廖用贤尚友录》 > 左光斗

按《明外史左光斗传》：“光斗，字遗直，桐城人。万历三十
五年进士。除中书舍人，选授御史。光宗崩，李选侍据
乾清宫，光斗上言，熹宗遂择日移宫。时宫府危疑，人
心恟惧，光斗与杨涟协心建议，俾宸极获正，两人力
为多，朝野并称杨、左。天启三年，擢大理少卿，明年拜
左佥都御史。时赵南星、高攀龙、杨涟、魏大中诸人咸”
居要地，光斗与相得。杨涟劾魏忠贤，光斗与其谋，又
与攀龙共发崔呈秀赃私。及忠贤逐南星，攀龙、大中
次将及涟、光斗。光斗愤甚，草奏劾忠贤及魏广微三
十二，斩罪，拟上之。忠贤诇知假会推事，与涟俱削籍。
群小复构汪文言狱，入光斗名，下诏狱酷讯。与涟同
日为狱卒所毙，年五十一。忠贤诛，赠左都御史，谥《忠